30. 1. 96 De Europæiske Fællesskabers Tidende Nr. L 23/9 KOMMISSIONENS FORORDNING (EF) Nr. 151/96 af 29. januar 1996 om visse undtagelsesforanstaltninger til støtte for markedet for svinekød i Belgien KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød ()), senest ændret ved forordning (EF) mnr. 3290/94 (?), særlig artikel 20, og ud fra følgende betragtninger : Som følge af forekomsten af klassisk svinepest i visse produktionsområder i Belgien har de belgiske myndig- heder truffet sundhedsforanstaltninger i medfør af Rådets direktiv 80/217/EØF af 22. januar 1980 om fællesskabs- foranstaltninger til kontrol med klassisk svinepest (?), senest ændret ved akten vedrørende Østrigs, Finlands og Sveriges tiltrædelse, og der blev fastsat undtagelsesbestem- melser til støtte for markedet for svinekød for denne medlemsstat ved Kommissionens forordning (EF) nr. 3337/93 (1), ophævet ved forordning (EF) nr. 2303/94 (%) ; de undtagelsesforanstaltninger til støtte for markedet, der blev anvendt fra den 22. november 1993 til den 27. september 1994, omfattede de belgiske myndigheders opkøb af levende svin fra beskyttelseszonen og forarbejd- ning heraf til andre formål end konsum ; de belgiske veterinærmyndigheder opkøbte i december 1993 levende svin fra beskyttelseszonen i regionen omkring Wingene, som er præget af en høj belægnings- grad af svin ; de pågældende svin var ramt af begræns- ninger i den frie vareomsætning som følge af anvendelsen af foranstaltninger, der skal modvirke udbredelsen af klas- sisk svinepest, og opkøbene heraf medvirkede til at undgå alvorlige forstyrrelser på markedet for svinekød i Belgien ; disse svin blev forarbejdet på samme måde som dem, der er omhandlet i forordning (EF) nr. 3337/93 ; forekomsten af klassisk svinepest i produktionsområderne i Flandern og bekæmpelsen af denne epizooti har i høj () EFT nr. L 282 af 1. 11. 1975, s. 1. (:) EFT nr. L 349 af 31. 12. 1994, s. 105. () EFT nr. L 47 af 21. 2. 1980, s. 11. () EFT nr. L 299 af 4. 12. 1993, s. 23. () EFT nr. L 251 af 27. 9. 1994, s. 5. grad lagt beslag på de administrative ressourcer i en lang periode ; det var derfor ikke muligt hurtigt at afklare den præcise art af opkøbene i regionen omkring Wingene og tage stilling til, om der var tale om veterinærforanstalt- ninger eller undtagelsesforanstaltninger til støtte for markedet ; som følge af denne forsinkelse var det ikke længere muligt at medtage opkøbene i de støtteforanstalt- ninger, der blev indført ved forordning (EF) nr. 3337/93, fordi denne forordning i mellemtiden var blevet ophævet ; disse opkøb har haft den samme positive virkning på markedet som de opkøb, der fandt sted i henhold til forordning (EF) nr. 3337/93 ; det er derfor berettiget at ligestille dem med de undtagelsesforanstaltninger til støtte for markedet, der blev indført ved forordning (EF) nr. 3337/93, og at anvende den i denne forordning fastsatte finansieringsmåde ; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Svinekød — UDSTEDT FØLGENDE FORORDNING : Artikel 1 1. De belgiske veterinærmyndigheders opkøb af 58 047 levende svin i december 1993 i regionen omkring Wingene betragtes som undtagelsesforanstaltninger til støtte for markedet. 2.  Opkøbet af 40 633 levende svin dækkes af Fælles- skabets budget. 3. —Opkøbet af 17 414 levende svin dækkes af det natio- nale budget. Artikel 2 Denne forordning træder i kraft på dagen for offentliggø- relsen i De Europæiske Fællesskabers Tidende.